
注讬专讜讘讬谉 驻讝 注"讘 - 驻讬专讜砖 砖讟讬讬谞讝诇抓

讛讻讗 [讻讗谉] 诪讚讜讘专 讘专砖讜讬讜转 讚专讘谞谉 [砖诪讚讘专讬 住讜驻专讬诐], 讜讻讬讜谉 砖拽诇讜转 讛谉, 诇讗 讙讝专讜 讘讛谉 砖诇讗 讬讞诇讬驻讜 讚专讱 诪拽讜诐 驻讟讜专.


讜诪拽砖讬诐: 讜讛讗 [讜讛专讬] 专' 讬讜讞谞谉 讘专砖讜讬讜转 讚专讘谞谉 [砖诪讚讘专讬 住讜驻专讬诐] 谞诪讬 [讙诐 讻谉] 讗诪专 砖讗住讜专 诇讛讞诇讬祝 讘讬谉 砖转讬 专砖讜讬讜转 讚专讱 诪拽讜诐 驻讟讜专, 讚转谞谉 [砖砖谞讬谞讜 讘诪砖谞讛]: 讻讜转诇 砖讘讬谉 砖转讬 讞爪讬专讜转, 讙讘讜讛 注砖专讛 讟驻讞讬诐 讜专讜讞讘 讗专讘注讛 鈥� 诪注专讘讬谉 砖谞讬诐 砖谞讬 注讬专讜讘讬诐, 讘讻诇 讞爪专 诇注爪诪讛, 讜讗讬谉 诪注专讘讬谉 讗讞讚 诇砖转讬讛谉 讬讞讚.


讛讬讜 讘专讗砖讜 砖诇 讻讜转诇 讝讛 驻讬专讜转 鈥� 讗诇讜 讘谞讬 讞爪专 讗讞转 注讜诇讬谉 诪讻讗谉 讜讗讜讻诇讬谉, 讜讗诇讜 讘谞讬 讛讞爪专 讛讗讞专转 注讜诇讬谉 诪讻讗谉 讜讗讜讻诇讬谉.


讜讗诐 谞驻专抓 讛讻讜转诇, 讗诐 讛讬转讛 讛驻讬专爪讛 注讚 注砖专 讗诪讜转 鈥� 诪注专讘讬谉 砖谞讬诐, 讜讗诐 专爪讜 诪注专讘讬谉 讗讞讚, 诪驻谞讬 砖讛讜讗 砖驻讬专爪讛 砖专讞讘讛 驻讞讜转 诪注砖专 讗诪讜转 注讚讬讬谉 讚讬谞讛 讻驻转讞. 讜驻讬专爪讛 讬讜转专 诪讻讗谉 鈥� 讛专讬 讝讜 诪讘讟诇转 讗转 讛诪讞讬爪讛, 讜诪注专讘讬谉 注讬专讜讘 讗讞讚 讜讗讬谉 诪注专讘讬谉 砖谞讬诐 砖讚讬谞诐 讻讞爪专 讗讞转.


讜讛讜讬谞谉 [讜注住拽谞讜] 讘讛 讘讘注讬讛 讝讜: 讗讬谉 讘讜 讘讗讜转讜 讻讜转诇 专讜讞讘 讗专讘注讛 讟驻讞讬诐 诪讗讬 [诪讛 讚讬谞讜]? 讗诪专 专讘: 讗讜讬专 砖转讬 专砖讜讬讜转 砖讜诇讟转 讘讜, 砖讻讬讜谉 砖讗讬谉 讘讛 砖讬注讜专 诪拽讜诐 讞砖讜讘 诇注爪诪讜, 讬砖 诇砖转讬 讛讞爪讬专讜转 砖讬讬讻讜转 讘专讗砖 讛讻讜转诇 讜诇讗 讬讝讬讝 讘讜 诪诇讗 谞讬诪讛, 砖讻谉 讛讗讞转 讗讜住专转 注诇 讞讘讬专转讛.


讜专' 讬讜讞谞谉 讗诪专: 讗诇讜 讘谞讬 讞爪专 讝讜 诪注诇讬谉 诪讻讗谉 讜讗讜讻诇讬谉, 讜讗诇讜 诪注诇讬谉 诪讻讗谉 讜讗讜讻诇讬谉, 讗讘诇 讗讬谞诐 诪讞诇讬驻讬诐.


讜讗讝讚讗 [讜讛诇讱] 专' 讬讜讞谞谉 诇讟注诪讬讛 [诇砖讬讟转讜], 讚讻讬 讗转讗 [砖讻讗砖专 讘讗] 专讘 讚讬诪讬 诪讗专抓 讬砖专讗诇 讗诪专 讘砖诐 专' 讬讜讞谞谉: 诪拽讜诐 砖讗讬谉 讘讜 讗专讘注讛 注诇 讗专讘注讛 讟驻讞讬诐 鈥� 诪讜转专 诇讘谞讬 专砖讜转 讛专讘讬诐 讜诇讘谞讬 专砖讜转 讛讬讞讬讚 诇讻转祝 注诇讬讜, 讜讘诇讘讚 砖诇讗 讬讞诇讬驻讜! 砖讙讝专 专' 讬讜讞谞谉 讘讛讞诇驻讛 讘讬谉 砖转讬 专砖讜讬讜转, 讗驻讬诇讜 讘专砖讜讬讜转 砖诪讚讘专讬 住讜驻专讬诐.


讜诪转专爪讬诐: 讛讛诇讻讛 讛讛讬讗 砖讗住讜专 诇讛讞诇讬祝 讝注讬专讬 讗诪专讛 讘砖诐 专' 讬讜讞谞谉, 讜讗讬诇讜 专讘 讚讬诪讬 讞讜诇拽 注诇讬讜 讘讚注转 专' 讬讜讞谞谉. 讜诪拽砖讬诐: 讜诪讻诇 诪拽讜诐 诇讝注讬专讬 拽砖讬讗 讛讗 [拽砖讛 讛诇讻讛 讝讜] 砖讘讗诪转 讛诪讬诐 讛转讬专讜 诇讛讞诇讬祝 讘讬谉 砖转讬 讙讚讜转讬讛!


讜诪砖讬讘讬诐 讻讬 讝注讬专讬 诪讜拽讬诐 诇讛 [诪注诪讬讚 讗讜转讛] 讘讗诪转 讛诪讬诐 讙讜驻讛, 砖诪讞诇讜拽转 专讘谉 砖诪注讜谉 讘谉 讙诪诇讬讗诇 讜讞讻诪讬诐 讛讬转讛 诇注谞讬谉 专讜讞讘讛 砖诇 讗诪转 讛诪讬诐 注爪诪讛 讜谞讞诇拽讜 讘讘注讬讛 讛注拽专讜谞讬转 诪讛 专讞讘讛 砖诇 讻专诪诇讬转. 讜诇讚注转讜, 砖讬讟转 专讘 讚讬诪讬 砖讗讬谉 讻专诪诇讬转 讗诇讗 讘专讜讞讘 讗专讘注讛 讟驻讞讬诐 转谞讗讬 [讘诪讞诇讜拽转 转谞讗讬诐] 讛讬讗 砖谞讜讬讛.


讜诪拽砖讬诐 讜转讛讜讬 [讜转讛讗] 讗诪转 讛诪讬诐 讗祝 砖讗讬谉 讘讛 砖讬注讜专 诪拽讜诐 讞砖讜讘 讻讬 [讻诪讜] 讞讜专讬 讻专诪诇讬转 讜转讬讞砖讘 讻讞诇拽 诪诪谞讛, 砖讛专讬 讞讜专讬诐 讛住诪讜讻讬诐 诇专砖讜转 讛讬讞讬讚 讗祝 讗诐 讗讬谉 讘讛诐 砖讬注讜专 讞砖讜讘 讚讬谞诐 讻专砖讜转 讛讬讞讬讚, 讜讻谉 讛讚讬谉 讘讞讜专讬诐 讛住诪讜讻讬诐 诇专砖讜转 讛专讘讬诐 砖讛诐 讻诪讜转讛, 讜讗祝 讻讗谉 转讛讗 讗诪转 讛诪讬诐 讘讞爪专 讘讟诇讛 诇讗诪转 讛诪讬诐 砖讘专讞讜讘 讜转讚讜谉 讻讻专诪诇讬转 注爪诪讛!


讜诪砖讬讘讬诐: 讗讘讬讬 讘专 讗讘讬谉 讜专讘 讞谞讬谞讗 讘专 讗讘讬谉 讚讗诪专讬 转专讜讬讬讛讜 [砖讗诪专讜 砖谞讬讛诐]: 讗讬谉 讚讬谉 讞讜专讬谉 诇讻专诪诇讬转 讻讬 诪讗讞专 砖讻专诪诇讬转 讛讬讗 专砖讜转 砖诪讚讘专讬 住讜驻专讬诐 讘诇讘讚, 讗讬谉 讗谞讜 诪讞诪讬专讬诐 讘讛 诇住驻讞 讗诇讬讛 讙诐 讗转 讛讞讜专讬诐 讛住诪讜讻讬诐 诇讛.


专讘 讗砖讬 讗诪专: 讗驻讬诇讜 转讬诪讗 [转讗诪专] 讘讻诇诇 砖讬砖 讞讜专讬谉 诇讻专诪诇讬转 鈥� 讛谞讬 诪讬诇讬 [讚讘专讬诐 讗诇讛] 讗诪讜专讬诐 讚讜拽讗 讘住诪讜讻讛, 砖讗诐 讛讬转讛 讛讻专诪诇讬转 住诪讜讻讛 诇讞讜专讬诐 讛专讬讛诐 讘讟诇讬诐. 讜讗讜诇诐 讛讻讗 [讻讗谉] 讘讗诪转 讛诪讬诐, 讛专讬 诪讜驻诇讙转 (专讞讜拽讛) 讛讬讗 讜讗讬谉 诇讛 讚讬谉 讻专诪诇讬转.


专讘讬谞讗 讗诪专 砖诇诪讞诇讜拽转 专讘谉 砖诪注讜谉 讘谉 讙诪诇讬讗诇 讗驻砖专 诇转转 讛住讘专 讗讞专: 砖诇讗 谞讞诇拽讜 诇讗 讘专讜讞讘 讗诪转 讛诪讬诐 讜诇讗 讘专讜讞讘 讗讙驻讬讛 讗诇讗 诪讚讜讘专 讻讙讜谉 讚注讘讚 [砖注砖讛] 诇讛 诇讗诪转 讛诪讬诐 谞讬驻拽讬 讗驻讜诪讛 [诪讜爪讗讜转 讘驻转讞讛], 讻注讬谉 讙讬讚讜讚讬诐 诪讻讗谉 讜诪讻讗谉, 砖讛讬讛 讘讬谉 讛讙讬讚讜讚讬诐 专讜讜讞 诪住讜讬讬诐.


讜讗讝讚讜 专讘谞谉 诇讟注诪讬讬讛讜 [讜讛诇讻讜 讞讻诪讬诐 诇砖讬讟转诐] 砖讘驻讞讜转 诪砖诇讜砖讛 讛专讬 讛讜讗 诇讘讜讚, 讜讗诐 讛讬讛 讛驻转讞 驻讞讜转 诪砖诇 砖诇讜砖讛 讟驻讞讬诐 讛专讬 讛讜讗 讻住讙讜专 诇讞诇讜讟讬谉, 讗讘诇 讘讗专讘注讛 诇讗. 讜专讘谉 砖诪注讜谉 讘谉 讙诪诇讬讗诇 诇讟注诪讬讛 [诇砖讬讟转讜 砖诇讜] 砖讚讬谉 诇讘讜讚 讛讜讗 讗专讘注讛 讟驻讞讬诐.


讗 诪砖谞讛 讙讝讜讝讟专讗 砖讛讬讗 诇诪注诇讛 诪谉 讛诪讬诐 鈥� 讗讬谉 诪诪诇讗讬谉 讛讬诪谞讛 诪讛诪讬诐 讚专讱 讛讙讝讜讝讟专讗 讘砖讘转, 讗诇讗 讗诐 讻谉 注砖讜 诇讛 诇讙讝讜讝讟专讗 诪住讘讬讘 诪讞讬爪讛 讙讘讜讛讛 注砖专讛 讟驻讞讬诐. 讜诪诪诇讗讬诐 讚专讱 讗讜转讛 诪讞讬爪讛, 讘讬谉 砖注砖讜 讗转 讛诪讞讬爪讛 诪诇诪注诇讛 诪注诇 诇讙讝讜讝讟专讗, 讜诪讞砖讬讘讬诐 讗转 诪讞讬爪讜转讬讛 讻讬讜专讚讜转 注讚 诇诪讟讛, 讘讬谉 砖注砖讜 诪诇诪讟讛 转讞转 讛讙讝讜讝讟专讗.


讜讻谉 讗诐 讛讬讜 砖转讬 讙讝讜讝讟专讗讜转 讝讜 诇诪注诇讛 诪讝讜 砖讛讬讜 住诪讜讻讜转 讝讜 诇讝讜, 讜注砖讜 诪讞讬爪讛 诇注诇讬讜谞讛 讜讗讜诇诐 诇讗 注砖讜 诇转讞转讜谞讛 鈥� 砖转讬讛谉 讗住讜专讜转 诇诪诇讗讜转 诪讬诐 诪谉 讛注诇讬讜谞讛 注讚 砖讬注专讘讜 讝讜 注诐 讝讜.


讘 讙诪专讗 讜诪注讬专讬诐: 诪转谞讬转讬谉 [诪砖谞转谞讜] 讛讬讗 砖诇讗 讻砖讬讟转 讞谞谞讬讗 讘谉 注拽讘讬讗. 讚转谞讬讗 [砖讛专讬 砖谞讬谞讜 讘讘专讬讬转讗], 讞谞谞讬讗 讘谉 注拽讘讬讗 讗讜诪专: 讙讝讜讝讟专讗 砖讬砖 讘讛 讗专讘注 注诇 讗专讘注 讗诪讜转 鈥� 讞讜拽拽 讘讛 讞讜专 砖诇 讗专讘注讛 注诇 讗专讘注讛 讟驻讞讬诐, 讜诪诪诇讗. 砖讗谞讜 诪讞砖讬讘讬诐 讗转 拽专拽注讬转 讛讙讝讜讝讟专讗 讻讗讬诇讜 讛讬转讛 诪转讻讜驻驻转 讜讬讜爪专转 诪讞讬爪讛 讙讘讜讛讛 注砖专讛 诪住讘讬讘 诇谞拽讘, 讜讗讬谉 爪讜专讱 讘诪讞讬爪讛 谞讜住驻转.


讗诪专 专' 讬讜讞谞谉 诪砖讜诐 专' 讬讜住讬 讘谉 讝讬诪专讗: 诇讗 讛转讬专 专' 讞谞谞讬讗 讘谉 注拽讘讬讗 讛讬转专 讝讛 讘讙讝讜讝讟专讗 砖讗讬谞讛 诪讜拽驻转 诪讞讬爪讛 讗诇讗 讘讬诪讛 砖诇 讟讘专讬讗 (讘讬诐 讻谞专转), 讛讜讗讬诇 讜讬砖 诇讛 诇讬诪转 讛讻谞专转 讗讜讙谞讬诐 (讙讚讜转 谞讬讻专讜转 讛谞专讗讜转 诇注讬谉 诪讻诇 爪讚), 讜注讬讬专讜转 讜拽专驻讬驻讜转 诪拽讬驻讜转 讗讜转讛 讜讛专讬 讛讬讗 谞专讗讬转 讻讞诇拽 诪讛讬砖讜讘, 讗讘诇 讘砖讗专 诪讬诪讜转 讻讙讜谉 讘讬诪讬诐 讙讚讜诇讬诐 鈥� 诇讗 讛转讬专.


转谞讜 专讘谞谉 [砖谞讜 讞讻诪讬诐]: 砖诇砖讛 讚讘专讬诐 讛转讬专 专' 讞谞谞讬讗 讘谉 注拽讘讬讗 诇讗谞砖讬 讟讘专讬讗, 讜讗诇讜 讛诐: 诪诪诇讗讬谉 诪讬诐 诪谉 讛讬诐 诪讙讝讜讝讟专讗 讘转 讗专讘注 讗诪讜转 注诇 讗专讘注 讗诪讜转 讘砖讘转, 讜讟讜诪谞讬谉 驻讬专讜转 讘注爪讛 [讘驻住讜诇转 讛拽讟谞讬讜转], 讜诪住转驻讙讬谉 讘砖讘转 讘讗诇讜谞讟讬转 [讘诪讙讘转] 讜诪讘讗专讬诐:


诪诪诇讗讬谉 诪讬诐 诪讙讝讜讝讟专讗 讘砖讘转 鈥� 讛讗 讚讗诪专谉 [讝讜 砖讗诪专谞讜], 讜讟讜诪谞讬谉 讘注爪讛 诪讗讬 [诪讛] 讛讬讗 讛诇讻讛 讝讜, 讚转谞讬讗 [砖讛专讬 砖谞讬谞讜 讘讘专讬讬转讗]: 讛砖讻讬诐 诇讛讘讬讗 驻住讜诇转 拽砖 讜转讘讜讗讛 诪讛砖讚讛 讻讚讬 诇讟诪讜谉 讘讛诐 讗转 讛驻讬专讜转, 讗诐 讛砖讻讬诐 讘砖讘讬诇 砖讬砖 注诇讬讜 注诇 讛驻住讜诇转 注讚讬讬谉 讟诇 讜专爪讛 砖讬转诇讞诇讞讜 驻讬专讜转讬讜 讘讟诇 鈥� 讛专讬 讛讜讗 讘"讻讬 讬转谉", 砖讗驻砖专 讗讝 诇拽专讜讗 讘讜 讛诪拽专讗 "讜讻讬 讬转谉 诪讬诐 注诇 讝专注 讜谞驻诇 诪谞讘诇转诐 注诇讬讜 讟诪讗 讛讬讗 诇讻诐" (讜讬拽专讗 讬讗, 诇讞) 砖讛讜讻砖专讜 讛驻讬专讜转 砖谞讟诪谞讜 讘讜 诇拽讘诇 讟讜诪讗讛 注诇 讬讚讬 诪讬诐 讗诇讛,

